techiaith/cofnodycynulliad_en-cy huggingface dataset:
English: Thank you for those comments. Of course, the issue of human rights, of acts of aggression, of war crimes and of, in fact, genocide are matters that actually transcend party political differences, particularly when we see them occurring on 24-hour news, live, in front of our own eyes, in a way that probably has never happened before. What I can say to Members is this: on 1 March 2022, a number of party states, including the UK, referred the matter to the International Criminal Court, and, as I've said, that's increased to 40 now. On 2 March, the prosecutor announced that he had opened his investigation, and the scope of the investigation encompasses past and present allegations of war crimes, crimes against humanity or genocide, committed on any part of the territory of Ukraine by any person from 21 November 2013 onwards. And then, separately, on 7 March 2022, there was a hearing at the International Court of Justice in respect of allegations of genocide under the Convention on the Prevention and Punishment of Genocide. This related to proceedings that were brought by Ukraine against the Russian Federation. The Russian Federation decided not to participate. We will of course be undoubtedly receiving numbers of Ukrainian refugees in due course. Some of them may be witnesses to war crimes and acts of genocide and it may be that one of the things that we could do is to actually explore the extent to which it is possible for that evidence to be secured for part of the international criminal investigation.
Welsh: Diolch am y sylwadau hynny. Wrth gwrs, mae mater hawliau dynol, gweithredoedd ymosodol, troseddau rhyfel, a hil-laddiad mewn gwirionedd, yn faterion sy'n trosgynnu gwahaniaethau gwleidyddiaeth bleidiol, yn enwedig pan fyddwn yn eu gweld yn digwydd ar newyddion 24 awr, yn fyw o flaen ein llygaid ein hunain mewn ffordd nad yw erioed wedi digwydd o'r blaen, mae'n debyg. Gallaf ddweud hyn wrth yr Aelodau: ar 1 Mawrth 2022, cyfeiriodd nifer o aelod-wladwriaethau, gan gynnwys y DU, y mater at y Llys Troseddol Rhyngwladol, ac fel y dywedais, mae hynny wedi cynyddu i 40 bellach. Ar 2 Mawrth, cyhoeddodd yr erlynydd ei fod wedi agor ei ymchwiliad, ac mae cwmpas yr ymchwiliad yn cynnwys honiadau o droseddau rhyfel yn y gorffennol a'r presennol, troseddau yn erbyn y ddynoliaeth neu hil-laddiad, a gyflawnwyd ar unrhyw ran o diriogaeth Wcráin gan unrhyw berson o 21 Tachwedd 2013 ymlaen. Ac yna, ar wahân i hynny, ar 7 Mawrth 2022, cafwyd gwrandawiad yn y Llys Cyfiawnder Rhyngwladol mewn perthynas â honiadau o hil-laddiad o dan y Confensiwn ar Atal a Chosbi Trosedd Hil-laddiad. Roedd hyn yn ymwneud ag achos a ddygwyd ger bron gan Wcráin yn erbyn Ffederasiwn Rwsia. Penderfynodd Ffederasiwn Rwsia beidio â chymryd rhan. Wrth gwrs, byddwn yn sicr o dderbyn nifer o ffoaduriaid o Wcráin maes o law. Mae'n bosibl y bydd rhai ohonynt wedi tystio i droseddau rhyfel ac achosion o hil-laddiad ac efallai mai un o'r pethau y gallem ei wneud yw archwilio i ba raddau y mae'n bosibl diogelu'r dystiolaeth honno ar gyfer rhan o'r ymchwiliad troseddol rhyngwladol.
English: I now call the party spokespeople. Conservative spokesperson, Darren Millar.
Welsh: Galwaf yn awr ar lefarwyr y pleidiau. Llefarydd y Ceidwadwyr, Darren Millar.
English: Diolch yn fawr, and can I associate myself with the solidarity that's been shown in the Chamber today in respect of the people of Ukraine? Minister, can you provide us with an update on the discussions you've held with the UK Government and your officials in relation to adopting the provisions of the UK Government's Elections Bill?
Welsh: Diolch yn fawr, ac a gaf fi gysylltu fy hun â'r undod a ddangoswyd yn y Siambr heddiw mewn perthynas â phobl Wcráin? Weinidog, a wnewch chi roi'r wybodaeth ddiweddaraf i ni am y trafodaethau a gynhaliwyd gennych gyda Llywodraeth y DU a'ch swyddogion ynglŷn â mabwysiadu darpariaethau Bil Etholiadau Llywodraeth y DU?
English: Yes, I can. Discussions have been ongoing. They have been very positive and constructive. They haven't yet been concluded. There are two outstanding issues of competence that are still under discussion and the issue of those and whether a legislative consent memorandum is required is under consideration at the moment.
Welsh: Gallaf. Mae trafodaethau wedi bod yn mynd rhagddynt. Maent wedi bod yn gadarnhaol ac yn adeiladol iawn. Nid ydynt wedi'u cwblhau eto. Ceir dau fater yn ymwneud â chymhwysedd sy'n dal i gael eu trafod ac mae'r rheini ac a oes angen memorandwm cydsyniad deddfwriaethol dan ystyriaeth ar hyn o bryd.
English: I'm grateful for the update and I'm grateful for the fact that you've said that those discussions have been constructive. I know that, obviously, one of the outstanding issues that the Welsh Government has concern about is the issue of vote ID. And we on the Conservative benches here would encourage you very much indeed to adopt voter identification for all elections here in Wales so that there is some consistency when people go to the ballot box. Do you accept that not having consistency could cause significant problems for voters in terms of making matters confusing for them, particularly if elections for things such as the UK Government general election or police and crime commissioner elections are held on the same day as elections to the Senedd?
Welsh: Rwy'n ddiolchgar am yr wybodaeth ddiweddaraf ac rwy'n ddiolchgar eich bod wedi dweud i'r trafodaethau fod yn adeiladol. Yn amlwg, gwn mai un o'r materion y mae Llywodraeth Cymru yn bryderus yn ei gylch yw dulliau adnabod pleidleiswyr. A byddem ni ar feinciau'r Ceidwadwyr yma yn eich annog yn gryf iawn i fabwysiadu dulliau adnabod pleidleiswyr ar gyfer pob etholiad yma yng Nghymru fel bod rhywfaint o gysondeb pan fydd pobl yn pleidleisio. A ydych yn derbyn y gallai peidio â chael cysondeb achosi problemau sylweddol i bleidleiswyr drwy wneud pethau'n ddryslyd iddynt, yn enwedig os cynhelir etholiadau ar gyfer pethau fel etholiad cyffredinol Llywodraeth y DU neu etholiadau comisiynwyr heddlu a throseddu ar yr un diwrnod ag etholiadau i'r Senedd?
English: Well, of course, that is an issue that has already occurred, as we had the Senedd elections at the same time as the police and crime commissioner elections, and of course there were in fact different franchises for each of those elections. I think it's very clear that there is a level of divergence. That divergence, I think, is going to increase, and I think what is necessary is that there is an increased emphasis on the clarity of those elections and where those differences apply in respect of particular elections. We of course had put the case to the UK Government that their proposals in respect of voter ID were in fact not only likely to place hurdles in terms of people actually voting, but they were creating an unwarranted divergence. The UK Government has obviously chosen to proceed with those. We disagree with them for all the reasons that we have discussed in recent debates.
Welsh: Wel, wrth gwrs, mae honno'n broblem sydd eisoes wedi codi, oherwydd cawsom etholiadau'r Senedd ar yr un pryd ag etholiadau comisiynwyr heddlu a throseddu, ac wrth gwrs roedd etholfreintiau gwahanol ar gyfer pob un o'r etholiadau hynny mewn gwirionedd. Rwy'n credu ei bod yn amlwg iawn fod yna lefel o ymrannu. Credaf y bydd yr ymraniad hwnnw'n cynyddu, a chredaf fod angen mwy o bwyslais ar eglurder yr etholiadau hynny a lle mae'r gwahaniaethau hynny'n berthnasol mewn perthynas ag etholiadau penodol. Roeddem wedi cyflwyno'r achos i Lywodraeth y DU wrth gwrs fod eu cynigion mewn perthynas â dulliau adnabod pleidleiswyr nid yn unig yn debygol o greu rhwystrau i bobl rhag pleidleisio, ond eu bod yn creu ymrannu diangen hefyd. Mae'n amlwg fod Llywodraeth y DU wedi dewis bwrw ymlaen â'r rheini. Rydym yn anghytuno â hwy am yr holl resymau a drafodwyd gennym mewn dadleuon yn ddiweddar.
English: Well, as you know, our position is very clear, and that is the fact that 99 per cent of people from hard-to-reach groups have some form of photo identification that would enable them to vote in elections, and 98 per cent of the population as a whole. The remaining 2 per cent that don't can have free photographic voter ID cards. We don't see an issue with that at all. And of course, it was the Labour Government that introduced photographic voter identification in order to vote in Northern Ireland some years ago. Do you accept that if the Welsh Government is continuing in this opposition to voter ID and that this does cause greater divergence, as you've already suggested is likely to be the case, that one of the consequences of that - and I know that you have urged this in the inter-ministerial group for elections - is that it's highly likely that you'd have to potentially hold elections on a different day than the police and crime commissioner elections, or general elections, which, hopefully, will never clash in the future, of course? What sort of cost implications might that have for the Welsh taxpayer if you were to choose to hold elections on different days, when, frankly, efficiencies in terms of costs might be an issue?
Welsh: Wel, fel y gwyddoch, mae ein safbwynt yn glir iawn, sef bod gan 99 y cant o bobl o grwpiau anodd eu cyrraedd ryw fath o ddull adnabod ffotograffig a fyddai'n eu galluogi i bleidleisio mewn etholiadau, a 98 y cant o'r boblogaeth gyfan. Gall y 2 y cant sy'n weddill, nad oes ganddynt ddull adnabod ffotograffig o'r fath, gael cardiau adnabod ffotograffig am ddim. Nid ydym yn gweld problem gyda hynny o gwbl. Ac wrth gwrs, y Llywodraeth Lafur a gyflwynodd ddulliau adnabod ffotograffig i bleidleiswyr allu pleidleisio yng Ngogledd Iwerddon rai blynyddoedd yn ôl. Os yw Llywodraeth Cymru yn parhau i wrthwynebu dulliau adnabod pleidleiswyr a bod hyn yn achosi mwy o ymrannu, fel yr awgrymoch chi eisoes sy'n debygol o ddigwydd, a ydych yn derbyn mai un o ganlyniadau hynny - a gwn eich bod wedi pwysleisio hyn yn y grŵp rhyngweinidogol ar etholiadau - yw ei bod yn debygol iawn y byddai'n rhaid ichi gynnal etholiadau ar ddiwrnod gwahanol i'r etholiadau ar gyfer comisiynwyr heddlu a throseddu, neu etholiadau cyffredinol, na fyddant, gobeithio, yn gwrthdaro yn y dyfodol wrth gwrs? Pa fath o oblygiadau a allai fod o ran costau i drethdalwyr Cymru pe baech yn dewis cynnal etholiadau ar wahanol ddyddiau pan allai arbedion effeithlonrwydd o ran y costau fod yn broblem a bod yn onest?
English: Diolch yn fawr, Dirprwy Lywydd. Cwnsler Cyffredinol, you're more than aware of the concern that I and many in this Chamber - from Plaid Cymru and the Labour Party - have of the impact of the legislative consent motions on the devolution settlement and their increased use in this Senedd. The letter today from the Deputy Minister for the arts shows the chaotic nature of the LCM process; it really doesn't work. The education Minister said in the Siambr that he was seeking an amendment to the Professional Qualifications Bill, to make sure that UK Ministers could not amend that important devolution Act, the Government of Wales Act 2006 - a very sensible move, you might think. But, in contrast, the health Minister has said that she wouldn't seek a similar amendment. She described the power of UK Ministers to make amendments to that important Bill as a small constitutional risk. She was satisfied with a despatch-box promise by a UK Minister, something that doesn't even bind this Government, let alone any future Government. So, which is it, Cwnsler Cyffredinol? Which conflicting approach, that of the education Minister, or the health Minister, is now the principle of Welsh Government when it comes to legislative consent motions? Diolch yn fawr.
Welsh: Diolch yn fawr, Ddirprwy Lywydd. Gwnsler Cyffredinol, rydych yn ymwybodol iawn o fy mhryderon i a nifer yn y Siambr hon - ym Mhlaid Cymru a'r Blaid Lafur - ynghylch effaith y cynigion cydsyniad deddfwriaethol ar y setliad datganoli a'u defnydd cynyddol yn y Senedd hon. Mae'r llythyr heddiw gan Ddirprwy Weinidog y celfyddydau yn dangos natur anhrefnus proses y cynigion cydsyniad deddfwriaethol; nid yw'n gweithio o gwbl. Dywedodd y Gweinidog addysg yn y Siambr ei fod yn ceisio gwelliant i'r Bil Cymwysterau Proffesiynol, er mwyn sicrhau na allai Gweinidogion y DU ddiwygio'r Ddeddf ddatganoli bwysig, Deddf Llywodraeth Cymru 2006 - cam synhwyrol iawn, byddech yn meddwl. Ond i'r gwrthwyneb, mae'r Gweinidog iechyd wedi dweud na fyddai'n ceisio gwelliant o'r fath. Disgrifiodd bŵer Gweinidogion y DU i wneud gwelliannau i'r Bil pwysig hwnnw fel risg gyfansoddiadol fach. Roedd hi'n fodlon ag addewid a wnaed ar lawr Senedd y DU gan un o Weinidogion y DU, rhywbeth nad yw'n rhwymo'r Llywodraeth hon hyd yn oed, heb sôn am unrhyw Lywodraeth yn y dyfodol. Felly, pa un yw hi am fod, Gwnsler Cyffredinol? Pa un o'r dulliau sy'n gwrthdaro, dull y Gweinidog addysg, neu ddull y Gweinidog iechyd, yw'r egwyddor y mae Llywodraeth Cymru yn ei dilyn yn awr mewn perthynas â chynigion cydsyniad deddfwriaethol? Diolch yn fawr.
English: Diolch yn fawr, Cwnsler Cyffredinol. I look forward to hearing your statement next week about taking forward the recommendations of the Commission on Justice in Wales and the Law Commission report on Welsh tribunals. More of the justice system in fact is devolved to Wales than most people think, especially on those benches opposite me. But one strong argument to devolve the rest would be to show that the Welsh Government are running what they already have well, and it's fair to say that hasn't been the case in the past, with the Welsh tribunals often largely forgotten and neglected by the Welsh Government, and by this place also. To implement the recommendations of both reports, which is within the gift of the Welsh Government, would have positive changes for the people of Wales. It's easy for us to point fingers at the Tories all the time, and it's fun isn't it, but, sometimes, we need to take responsibility ourselves. Please take this next comment in the good spirit it's being said, but I often struggle with Welsh Government statements. I read it and I try to work out what is it actually trying to say, and more than that, what will it actually achieve. So, please can the Counsel General give us a guarantee that the statement next week will be clear, will provide key milestones and will have accountable leadership to it? Diolch yn fawr.
Welsh: Diolch yn fawr, Gwnsler Cyffredinol. Edrychaf ymlaen at glywed eich datganiad yr wythnos nesaf am fwrw ymlaen ag argymhellion y Comisiwn ar Gyfiawnder yng Nghymru ac adroddiad Comisiwn y Gyfraith ar dribiwnlysoedd yng Nghymru. Mae mwy o'r system gyfiawnder wedi'i datganoli i Gymru nag y mae'r rhan fwyaf o bobl yn ei feddwl mewn gwirionedd, yn enwedig ar y meinciau gyferbyn â mi. Ond un ddadl gref dros ddatganoli'r gweddill fyddai er mwyn dangos bod Llywodraeth Cymru yn cyflawni'r hyn sydd ganddynt eisoes yn dda, ac mae'n deg dweud nad yw hynny wedi bod yn wir yn y gorffennol, gyda thribiwnlysoedd Cymru yn aml yn cael eu hanghofio a'u hesgeuluso i raddau helaeth gan Lywodraeth Cymru, a chan y lle hwn hefyd. Byddai gweithredu argymhellion y ddau adroddiad, rhywbeth y mae gan Lywodraeth Cymru bŵer i'w wneud, yn arwain at newidiadau cadarnhaol i bobl Cymru. Mae'n hawdd inni bwyntio bys at y Torïaid drwy'r amser, ac mae'n hwyl onid yw, ond weithiau, mae angen inni ysgwyddo cyfrifoldeb ein hunain. Cymerwch fy sylw nesaf yn yr un ysbryd da ag y cafodd ei ddweud, ond rwy'n aml yn cael trafferth gyda datganiadau Llywodraeth Cymru. Rwy'n ei ddarllen ac rwy'n ceisio canfod beth y mae'n ceisio ei ddweud mewn gwirionedd, ac yn fwy na hynny, beth y bydd yn ei gyflawni mewn gwirionedd. Felly, a wnaiff y Cwnsler Cyffredinol roi sicrwydd i ni y bydd y datganiad yr wythnos nesaf yn glir, y bydd yn darparu cerrig milltir allweddol ac y bydd arweinyddiaeth atebol ynghlwm wrtho? Diolch yn fawr.
English: Well, firstly, the simple answer to that is 'yes'.
Welsh: Wel, yn gyntaf, yr ateb syml i'r cwestiwn hwnnw yw 'gwnaf'.
English: Thank you for the question. Matters relating to access to justice for Welsh citizens are always an important part of my agenda in the regular, frequent meetings that I have with UK Government Ministers.
Welsh: Diolch am y cwestiwn. Mae materion sy'n ymwneud â mynediad at gyfiawnder i ddinasyddion Cymru bob amser yn rhan bwysig o fy agenda yn y cyfarfodydd rheolaidd ac aml a gaf gyda Gweinidogion Llywodraeth y DU.
English: Diolch, Counsel General. And you'll know - . Ensuring people in Wales have full and proper access to justice, as Members will know, is a clear passion of both of ours. And you will have heard me raise many a time in this Chamber, Counsel General, the injustices of the Post Office Horizon scandal, and the tragedies of Hillsborough and Grenfell. I applaud you and your leadership in this role, and the Minister for Social Justice, for sticking up and standing up for the people of Wales when it comes to justice, and I'm grateful for your constant advice in this area, and your commitment to work with me to see how we can use our current powers within Wales to help retip the scales of justice towards ordinary people. Counsel General, you'll be aware of the ongoing inquiry into the Post Office Horizon scandal, and, once that inquiry comes to a conclusion, will you commit to continuing to support the families who've been affected by that scandal in whatever they need, including their fight - their ongoing fight - to access to proper justice and also a meaningful level of compensation?
Welsh: Diolch, Gwnsler Cyffredinol. Ac fe fyddwch yn gwybod - . Mae'r ddau ohonom, fel y gŵyr yr Aelodau, yn teimlo'n angerddol iawn ynglŷn â sicrhau bod gan bobl yng Nghymru fynediad llawn a phriodol at gyfiawnder. Ac fe fyddwch wedi fy nghlywed sawl tro yn y Siambr hon, Gwnsler Cyffredinol, yn codi anghyfiawnderau sgandal Horizon Swyddfa'r Post, a thrychinebau Hillsborough a Grenfell. Rwy'n eich cymeradwyo chi a'ch arweinyddiaeth yn y rôl hon, a'r Gweinidog Cyfiawnder Cymdeithasol, am sefyll dros bobl Cymru mewn perthynas â chyfiawnder, ac rwy'n ddiolchgar am eich cyngor cyson yn y maes hwn, a'ch ymrwymiad i weithio gyda mi i weld sut y gallwn ddefnyddio ein pwerau presennol yng Nghymru i helpu i droi mantol cyfiawnder tuag at bobl gyffredin. Gwnsler Cyffredinol, fe fyddwch yn ymwybodol o'r ymchwiliad parhaus i sgandal Horizon Swyddfa'r Post, ac ar ôl i'r ymchwiliad hwnnw ddod i ben, a wnewch chi ymrwymo i barhau i gefnogi'r teuluoedd y mae'r sgandal wedi effeithio arnynt gyda beth bynnag sydd ei angen arnynt, gan gynnwys eu brwydr - eu brwydr barhaus - i sicrhau cyfiawnder priodol yn ogystal â lefel ystyrlon o iawndal?
English: Thank you for your question. We are discussing the future of the solicitors indemnity fund with the Solicitors Regulation Authority and the Law Society. I met with the SRA board chair and chief executive in November. We are meeting again later this month, I believe on 26 April, to discuss their proposed next steps following their recent consultation.
Welsh: Diolch am eich cwestiwn. Rydym yn trafod dyfodol y gronfa indemniad cyfreithwyr gyda'r Awdurdod Rheoleiddio Cyfreithwyr a Chymdeithas y Cyfreithwyr. Cyfarfûm â chadeirydd a phrif weithredwr bwrdd yr Awdurdod Rheoleiddio Cyfreithwyr ym mis Tachwedd. Rydym yn cyfarfod eto yn ddiweddarach y mis hwn, ar 26 Ebrill rwy'n credu, i drafod eu camau nesaf arfaethedig yn dilyn eu hymgynghoriad diweddar.
English: Diolch yn fawr, Cwnsler. I know that you are more than aware of the nature of the profession in Wales, especially in rural and post-industrial areas. We do have ageing legal professionals and practitioners. In a place like Mid and West Wales, over 60 per cent are over 50 years of age practising criminal law, and a high percentage also of petitioners in these areas. Now, the solicitors indemnity fund provides real protection for consumers, for users, but also for the legal profession itself. Without a viable alternative being put into place, and there's no viable alternative being mentioned at the moment, the closure of the fund could have a huge impact on the legal profession in Wales and on the Welsh public. Could the Cwnsler Cyffredinol confirm to me that he and officials within the Welsh Government will just gently remind the Solicitors Regulation Authority that there is a legal profession outside London and the big cities? Diolch yn fawr.
Welsh: Diolch yn fawr, Gwnsler. Gwn eich bod yn ymwybodol iawn o natur y proffesiwn yng Nghymru, yn enwedig mewn ardaloedd gwledig ac ôl-ddiwydiannol. Mae gennym weithwyr ac ymarferwyr cyfraith proffesiynol sy'n heneiddio. Mewn ardaloedd fel Canolbarth a Gorllewin Cymru, mae dros 60 y cant o'r cyfreithwyr cyfraith droseddol sy'n weithredol dros 50 oed, a cheir canran uchel o ddeisyfyddion yn yr ardaloedd hyn hefyd. Nawr, mae'r gronfa indemniad cyfreithwyr yn darparu amddiffyniad gwirioneddol i ddefnyddwyr, ond hefyd i'r proffesiwn cyfreithiol ei hun. Heb ddewis amgen dichonadwy, ac nid oes dewis amgen dichonadwy yn cael ei grybwyll ar hyn o bryd, gallai cau'r gronfa gael effaith enfawr ar y proffesiwn cyfreithiol yng Nghymru ac ar y cyhoedd yng Nghymru. A wnaiff y Cwnsler Cyffredinol gadarnhau y bydd ef a swyddogion yn Llywodraeth Cymru yn atgoffa'r Awdurdod Rheoleiddio Cyfreithwyr yn garedig fod yna broffesiwn cyfreithiol y tu hwnt i Lundain a'r dinasoedd mawr? Diolch yn fawr.
English: I thank you for that supplementary question, and I think perhaps a little bit more than a gentle reminder is probably the case, because I think you're right - the potential impact of these changes - . These are changes where there's an indemnity fund that everyone contributes to for the post-six-year limitation period cover. So, smaller firms are very adversely affected, particularly those in the fields of things like conveyancing, wills and probate, where matters can emerge many, many years later. So, it disproportionately affects Wales, and we already struggle enough with the legal deserts that we have and the issues with regard to the sustainability of small firms within Wales. So, I've raised those concerns with the SRA and with the Law Society, who've been a strong advocate of retaining the indemnity fund. I will do so at the future meetings. I have already highlighted the fact that it is not just the legal profession that would be adversely affected, but it is also the consumers, those who depend upon legal services. And, of course, again, it erodes confidence in the legal profession. So, I thank you for those comments, and I will indeed pursue those issues.
Welsh: Diolch ichi am y cwestiwn atodol hwnnw, a chredaf efallai fod angen gwneud ychydig mwy na'u hatgoffa'n garedig oherwydd credaf eich bod yn iawn - mae effaith bosibl y newidiadau hyn - . Mae'r rhain yn newidiadau lle y ceir cronfa indemniad y mae pawb yn cyfrannu ati am indemniad wedi'r cyfnod cyfyngu o chwe blynedd. Felly, effeithir yn andwyol iawn ar gwmnïau llai o faint, yn enwedig y rheini mewn meysydd fel trawsgludiadau, ewyllysiau a phrofiant, lle y gall materion ddod i'r amlwg flynyddoedd lawer yn ddiweddarach. Felly, mae'n effeithio'n anghymesur ar Gymru, ac rydym eisoes yn cael digon o drafferth gyda'r anialwch cyfreithiol sydd gennym a phroblemau gyda chynaliadwyedd cwmnïau bach yng Nghymru. Felly, rwyf wedi codi'r pryderon hynny gyda'r Awdurdod Rheoleiddio Cyfreithwyr a chyda Chymdeithas y Cyfreithwyr, sydd wedi dadlau'n gadarn dros gadw'r gronfa indemniad. Byddaf yn gwneud hynny mewn cyfarfodydd yn y dyfodol hefyd. Rwyf eisoes wedi tynnu sylw at y ffaith nad y proffesiwn cyfreithiol yn unig a fyddai'n cael ei effeithio'n andwyol, ond y defnyddwyr hefyd, y rhai sy'n dibynnu ar wasanaethau cyfreithiol. Ac wrth gwrs, unwaith eto, mae'n erydu hyder pobl yn y proffesiwn cyfreithiol. Felly, diolch ichi am y sylwadau hynny, ac fe af ar drywydd y materion hynny.